دایانیب جان دوداغا ، جان سنه قوربان ، گئتمه
قوی منیم جانیمیله صبر و توانیم گئتسین !
سن منه تاب و توان ، روح و روان'سان ، گئتمه !
سن'ایله هر غمه ، هر درده تحمل ائدرم
آما سن'سیز یوخوموش دردیمه درمان ، گئتمه !
نئیلیرم زهره'نی ، چرخ فلکی ، آی گونشی ؟
هامیسی گئتسه گئدیب ، سئوگیلی جانان گئتمه !
شمع رخ جانانه،پروانه منم ایندی
باخ ایچدیگیم آلقانه،مستانه منم ایندی
فریادیمی گوش ایله،عشّاقی خموش ائیله
گل باده نی نوش ائیله،خمخانه منم ایندی
اول زولف سمن بویه،میل ائتدی دل ابرویه
باغلاندیم اوگیسویه،دیوانه منم ایندی
عالم بیلیراسراریم،یوخدور منیم اغیاریم
بیلمزمی اودلداریم،افسانه منم ایندی
عشقیله خراباولدوم،دنیاده سنی بولدوم
مین گز بوشالیب دولدوم،پیمانه منم ایندی
من دئدیم عاشیقم آی قیز ، سن دئدین بوشلا آماندی
من دئدیم سن ده گؤزوم وار ، سن دئدین سئوگی یالاندی
من دئدیم شمعه تای اُول سن ، من ده پروانه تک اُوللام
سن دئدین بیر دایان اوغلان ، بول بو یول درده سالاندی
من دئدیم هئچ بولوسن کی نیه بو کونلوم اُولوب بیر کاسا قان
سن دئدین بَللیدی گؤز اُوخ دی قاشیمدا کی کاماندی
من دئدیم سئوگی منی بیر قوجا اوغلان الییب
سن دئدین آی قوجا مجنون یئری گئت لیلا جاواندی
منیم آغلار گؤزومه رحم ائله جانان ، گئتمه
اولدوز سایاراق گوزله میشم هر گئجه یاری
گج گلمه ده دیر یار یئنه اولموش گئجه یاری
گؤزلر آسیلی یوخ نه قارالتی نه ده بیر سس
باتمیش گولاغیم گؤرنه دؤشور مکده دی داری
بیر قوش آییغام! سویلیه رک گاهدان اییلده ر
گاهدان اونودا یئل دئیه لای-لای هوش آپاری
یاتمیش هامی بیر آللاه اویاقدیر داها بیر من
مندن آشاغی کیمسه یوخ اوندان دا یوخاری
قورخوم بودی یار گلمه یه بیردن یاریلا صبح
باغریم یاریلار صبحوم آچیلما سنی تاری!
دان اولدوزی ایسته ر چیخا گؤز یالواری چیخما
او چیخماسادا اولدوزومون یوخدی چیخاری
گلمز تانیرام بختیمی ایندی آغارار صبح
قاش بیله آغاردیقجا داها باش دا آغاری
عشقین کی قراریندا وفا اولمیاجاقمیش
بیلمم کی طبیعت نیه قویموش بو قراری؟
سانکی خوروزون سون بانی خنجردی سوخولدی
سینه مده أورک وارسا کسیب قیردی داماری
ریشخندله قیرجاندی سحر سویله دی: دورما
جان قورخوسی وار عشقین اوتوزدون بو قماری
اولدوم قره گون آیریلالی او ساری تئلدن
بونجا قره گونلردی ایدن رنگیمی ساری
گؤز یاشلاری هر یئردن آخارسا منی توشلار
دریایه باخار بللی دی چایلارین آخاری
از بس منی یاپراق کیمی هیجرانلا سارالدیب
باخسان اوزونه سانکی قیزیل گولدی قیزاری
محراب شفقده ئوزومی سجده ده گؤردوم
قان ایچره غمیم یوخ اوزوم اولسون سنه ساری
عشقی واریدی شهریارین گللی- چیچکلی
افسوس قارا یل اسدی خزان اولدی بهاری
azb_Arab pes_Arab pes_Arab azb_Arab azb_Arab prs_Arab azb_Arab pes_Arab pes_Arab azb_Arab pes_Arab pes_Arab azb_Arab azb_Arab azb_Arab pes_Arab azb_Arab azb_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab